<classify> Kwa mujibu wa ratiba ya Shirikisho la Soka Tanzania TFF, licha ya Simba na Burkinafaso, mechi nyingine leo itakuwa Uwanja wa CCM Kirumba kati ya Pamba na Toto Africans zote za Mwanza.Mechi nyingine za ligi hiyo leo itakuwa kati ya Ndanda FC na Mshikamno FC katika Uwanja wa Nangwanda Sijaona Mtwara.Michuano hiyo itaendelea kesho kwa michezo mitatu, ambapo Uwanja wa Taifa, Dar es Salaam, Yanga itaikaribisha Friends Rangers.Njombe Mji watakuwa wenyeji wa Tanzania Prisons kwenye Uwanja wa Amani Njombe, huku Stand United wakicheza dhidi ya Mwadui FC katika Uwanja wa Kambarage, Shinyanga.Michuano hiyo itaendelea Jumatatu, Kagera Sugar wakiwa wenyeji wa Rhino Rangers Uwanja wa Ali Hassan Mwinyi, Tabora, Panone FC dhidi ya Madini FC Uwanja wa Ushirika mjini Moshi na African Lyon wakiwa wenyeji wa Azam Uwanja wa Karume, Dar es Salaam.Jumanne Mtibwa Sugar wataikaribisha Abajalo FC Uwanja wa Jamhuri mjini Morogoro, Lipuli dhidi ya JKT Ruvu Uwanja wa Wambi Mafinga, African Sports dhidi ya Coastal Union Mkwakwani Tanga na Geita Gold watakuwa wenyeji wa Mgambo Shooting Uwanja wa Nyankumbu Geita.Singida United watacheza dhidi ya Mvuvumwa Jumatano Uwanja wa Namfua mjini Singida, na mchezo wa mwisho utachezwa Februari Mosi kati ya Wenda FC dhidi ya Mbeya City Uwanja wa Sokoine, Mbeya.  <topic>: MICHEZO 